cyanic-selkie/wikianc huggingface dataset:
Djougou
Liikenne ja viestintä
Djougou on merkittävä liikenteen ja viestinnän keskus. Se toimii kaupan ja liikenteen risteyksessä ja sinne pääsee helposti koko vuoden ajan. Kaupungin keskustan muodostavat neljä pääteitä, jotka kulkevat Cotonouhun, Parakouhun, Natitingouhun ja Ouakéen Togon rajalle. Melko varakkaassa kaupungissa on henkilöitä, jotka omistavat henkilöautoja, ja monilla yhteisön perheillä on vähintään yksi moottoripyörä, jota he käyttävät ensisijaisena kuljetusvälineenä. Zemidjaneja on helppo löytää kaikkialla kaupungissa.
Matkapuhelinviestintä on Djougoussa kattavaa, ja kaikilla suurimmilla operaattoreilla on palvelua alueella. Internet on saatavissa myös nettikahviloissa ja joissakin toimistorakennuksissa, vaikka yhteys ei ole aina luotettava.
Turvallisuus
Yhteisön jäsenten mielestä suurin turvallisuusongelma ovat näpistelyt. Djougou on tunnettu "varkaiden kaupunki", ja yhteisössä ihmiset käyttävät varotoimia pitämällä arvoesineet lukon takana. Poliisi ratkaisee harvoin varkaustapauksia, mutta ne ratkaistaan paikallisin voimin tai joskus fyysisellä, julkisella rangaistuksella. Djougoussa on kaksi suurta santarmitoimistoa, mutta yleensä yhteisön jäsenet eivät luota niihin turvallisuuskysymyksissä. Lapset ovat turvallisuuteen liittyvien syiden uhreja ja heidän lyömisensä on yleistä. Viiden vuoden ikäinen lapsi oli hukkunut kaivoon, joka ei ollut kunnolla peitetty, ja vanhempi lapsi tapettiin leikkiessään padon lähellä vuonna 2009.
Vesi ja puhtaus
Djougoulaiset saavat vettä useista lähteistä. Monissa kodeissa ja työpaikoissa on juokseva vesijohtovesi. Muilla yhteisöillä yhteiskaivo, josta ihmiset nostavat vettä. Djougoun eteläpuolella on järvi, mutta yhteisön jäsenet eivät nouda vettä siitä, ja pääsy sinne on rajoitettu, kun lapsi hukkui padon lähellä vuonna 2009. Vaikka ihmiset täällä eivät keitä juomavettä, he ovat sitä mieltä, että vesijohtovesi on terveempää kuin kaivovesi. Vesihuolto on jatkuvaa ja harvat kokevat katkoksia veden jakelussa.
Marjorie Kinnan Rawlings
Marjorie Kinnan Rawlings (8. elokuuta 1896 Washington, Yhdysvallat – 14. joulukuuta 1953 St. Augustine, Florida, Yhdysvallat ) oli yhdysvaltalainen kirjailija. Hänen orpopojan ja peuranvasan ystävyydestä kertova nuortenkirjansa The Yearling (1938, suom. Elämän kevät, WSOY 1939) on saanut Pulitzer-palkinnon. Muita Rawlings-suomennoksia ovat Kultaiset hedelmät (WSOY 1943, alkuteos Golden Apples, 1935) ja Matkamies (WSOY 1954, alkuteos The Sojourner, 1953).
Yhdysvaltojen pääkaupungissa Washingtonissa syntynyt Rawlings opiskeli Wisconsinin yliopistossa, josta valmistui 1918, ja työskenteli toimittajana vuoteen 1928, jolloin hän muutti Pohjois-Floridan syrjäseudulle. Useimmat hänen tarinansa sijoittuvat tälle seudulle.
Romaanista Elämän kevät on tehty Suomessakin esitetty samanniminen elokuva (1946), televisioelokuva (1994, päähenkilönä teinipoika) ja japanilainen piirrossarja (1983–1985, päähahmona pieni tyttö). Martin Rittin ohjaama Kultaiset hedelmät (1983) perustuu Rawlingsin samannimiseen romaaniin.
Rawlingsin talo Floridan Cross Creekissä ja sitä ympäröivä Marjorie Kinnan Rawlings Historic State Park ovat avoinna yleisölle.
Roland Petit
thumb|Roland Petitin koreografiat yhdistivät fantasiaa ja nykyrealismia. Roland Petit (13. tammikuuta 1924 – 10. heinäkuuta 2011 ) oli ranskalainen tanssija ja koreografi. Hän meni vuonna 1954 naimisiin Zizi Jeanmairen kanssa, joka on tulkinnut useita hänen koreografioitaan. Hänen muistelmateoksensa J'ai dansé sur les flots julkaistiin vuonna 1993.
Petter Andersen
Petter Andersen (s. 2. tammikuuta 1974 Lørenskog, Norja) on norjalainen pikaluistelija, joka on erikoistunut 1 000 ja 1 500 metrille.
Vuonna 1996 Andersen voitti yleisluistelijoiden Norjan mestaruuden ja 2001 Norjan mestaruuden 1 500 metrillä. Vuonna 2002 hän voitti EM-kisoissa 500 ja 1 500 metriä, mutta jäi 5 000 metrillä sijalle 23 ja 10 000 metrillä sijalle 14 ja sijoittui kilpailussa lopulta viidenneksi. Vuonna 2003 hän voitti Norjan mestaruuden 1 000 ja 1 500 metrillä sekä seuraavana vuonna 500 ja 1 000 metrillä.
Andersen sijoittui matkakohtaisissa MM-kisoissa vuonna 2005 1 000 metrillä pronssille yhdessä Pekka Koskelan kanssa. Hän saavutti samoissa kisoissa lisäksi pronssia joukkuetakaa-ajossa. Torinon olympialaisissa 2006 hän oli 1 500 metrillä seitsemäs ja voitti samana talvena Norjan mestaruuden 500, 1 000 ja 1 500 metrillä.
Martyniaceae
Martyniaceae on kasviheimo koppisiemenisten Lamiales-lahkossa.
Tuntomerkit
pienoiskuva|vasen|200px|[[Ibicella lutea]] Heimon kasvit ovat tavallisesti yksivuotisia ruohoja, joiden juuret ovat usein mukulamaisia; toisinaan kasvit ovat monivuotisruohoja tai puuvartisia. Kasvit ovat tahmean ja pitkän karvoituksen peittämiä. Lehdet ovat vastakkaisesti tai kierteisesti, laidoiltaan hampaisia. Kukat ovat kookkaita ja vastakohtaisia. Verhiö on tavallisesti yhdislehtinen. Heteenponnen lokerositeessä on kärkirauhanen. Kukassa on ainakin yksi joutohede. Kehänpäällisessä sikiäimessä on T:n muotoiset laitaistukat, joiden päässä siemenaiheet sijaitsevat. Luotti on kaksiliuskainen ja sensitiivinen. Hedelmä on tyypillisesti omalaatuisen näköinen kota, jonka kärjessä on koukkumainen ulokepari. Hedelmäseinän ulko-osa on vaihtelevassa määrässä mehevä, sen sisäosa puutunut ja piikkinen, mikä paljastuu, kun ulko-osa putoaa pois. Siemenet ovat isoja.
Levinneisyys
Heimon kasvit kasvavat melko hajallaan enimmäkseen trooppisessa ja subtrooppisessa Amerikassa.
Luokittelu
pienoiskuva|oikea|250px|[[Proboscidea parviflora -norsunkärsälajin hedelmiä ja siemeniä.]] Heimossa on viisi sukua, joissa on yhteensä 16 lajia; niistä kymmenen kuuluu norsunkärsien (Proboscidea) sukuun.
Suvut
Suvut:
Elias Hrawi
Elias Hrawi (4. syyskuuta 1926 – 7. heinäkuuta 2006) oli libanonilainen poliitikko, joka toimi maansa presidenttinä 1989–1998. Hän loi maahan vakautta sisällissodan ja Israelin miehityksen jälkeen, ja valvoi useimpien aseellisten ryhmien aseistariisuntaa. Hänen kautensa oli myös Libanonin nopeaa jälleenrakennusaikaa. Häntä arvosteltiin liian läheisistä väleistä Syyrian kanssa. Hrawin kaudella maat solmivat sopimuksen veljeydestä ja yhteistyöstä.
Montereynlahti
thumb|right|Montereynlahti satelliittikuvassa. Montereynlahti on Yhdysvalloissa Kalifornian rannikolla sijaitseva Tyynen valtameren lahti. Se sijaitsee San Franciscon eteläpuolella. Montereyn kaupunki sijaitsee lahden etelärannalla.
Kapetingit
Kapetingit (, virallisesti maison de France) on Euroopan vanhin ja laajin hallitsijasuku. Kapetingit muodostivat kolmannen ranskalaisten dynastian merovingien ja karolingien jälkeen.
thumb|left|120px|Kapetingien vaakuna Dynastian yleisesti käytetty (vaikkakin epävirallinen) nimi Les Capetiens tulee sen kantaisäksi katsotulta ensimmäiseltä hallitsijalta Hugo I:ltä, jota kutsuttiin lisänimellä Capet hänen käyttämänsä kaavun mukaan.
Jo ennen Hugo Capet’a oli kaksi suvun jäsentä kuitenkin ollut Frankkien valtakunnan hallitsijana, Eudes I (noin 860 – 898) ja Robert I (865–923). He hallitsivat kahden karolingihallitsijan välissä. Hugo Capet'n edeltäjiä kutsuttiin Robertien-dynastiaksi.
Vuonna 987 tapahtuneesta Hugo Capet’n valinnasta ja voitelusta frankkien kuninkaaksi kapetingien dynastia hallitsi Ranskaa keskeytyksettä vuoteen 1792 eli Ranskan vallankumoukseen saakka. Kapetingien dynastian kausi Ranskan kuninkaina jaetaan kolmeen jaksoon. Suoraa kapetingien dynastiaa (888–1328) seurasi Valois-dynastia (1328–1589) ja sitä Bourbon-suku (1589–1792, 1814, 1815–1830).
Ranskan lisäksi suvun jäsenet ovat hallinneet valtaistuimia monissa muissa maissa: Portugalin kuningaskunnassa, Bysantin valtakunnassa, Sisilian, Navarran, Unkarin ja Puolan kuningaskunnissa, Andorran herrakunnassa (tuleva ruhtinaskunta), Intian, Etrurian ja Molempain Sisiliain kuningaskunnissa, Parman ja Luccan herttuakunnista sekä Skotlannin kuningaskunnassa. Espanjassa ja Luxemburgissa suvun jälkeläiset ovat yhä valtaistuimella.
Etelänkaurat
Etelänkaurat (Helictotrichon) on kauroille läheinen heinäsuku. Siihen kuuluu 33 lajia, jotka ovat monivuotisia ja röyhykukinnollisia. Sukua on kutsuttu myös mäkikauroiksi, mutta mäkikaurat on palautettu Avenula-suvun nimeksi.
Etelänkauroihin kuuluu ikikaura (Helictotrichon sempervirens), joka kasvaa luonnonvaraisena Ranskassa ja Italiassa ja on myös koristeheinänä viljelty.
Aiempia suvun lajeja ovat Suomessa kasvavat mäkikaura (Avenula pubescens) → mäkikaura (Helictotrichon pubescens) → mäkikaura (Avenula pubescens) ja ahdekaura (Avenula pratensis) → ahdekaura (Helictotrichon pratense) → ahdekaurio (Helictochloa pratensis), joiden luokitus on muuttunut toistuvasti.
Bruce Baumgartner
Bruce Robert Baumgartner (s. 2. marraskuuta 1960 New Jersey) on yhdysvaltalainen vapaapainija, yksi lajinsa menestyneimpiä.
Baumgartner saavutti yhteensä neljä mitalia neljissä peräkkäisissä olympialaisissa, kaikki ylimmässä painoluokassa. Kultaisen hän voitti Los Angelesista 1984 yli 100-kiloisten sarjassa ja Barcelonasta 1992 alle 130-kiloisten sarjassa. Hopeaa hän saavutti Soulista 1988 ja pronssia 1996 Atlantasta, molemmat alle 130-kiloisten painoluokassa.
MM-kilpailuissa hän saavutti raskaassa yli 130 kilon sarjassa kolme mestaruutta vuosina 1986, 1993 ja 1995. Hopeaa hän saavutti raskaassa sarjassa vuosina 1989, 1990 ja 1994 sekä pronssia vuosina 1983, 1985 ja 1987.
Eroakirkosta.fi
Eroakirkosta.fi on verkkosivusto, joka tarjoaa sähköistä palvelua Suomen evankelisluterilaisesta ja ortodoksisesta kirkosta eroamiseen. Palvelu välittää eroamispyynnöt Digi- ja väestötietovirastolle, joissa virallinen eroaminen tapahtuu. Vuodesta 2006 lähtien vastaavanlaisen lomakkeen on voinut täyttää myös valtionhallinnon virallisessa Suomi.fi-portaalissa.
Tampereen vapaa-ajattelijat avasivat palvelun vuonna 2003. Taustalla oli samana vuonna uudistunut uskonnonvapauslaki, joka sallii uskontokunnista eroamisen ilman henkilökohtaista virastokäyntiä. Vuonna 2010 palvelu siirtyi Vakaumusten tasa-arvo VATA ry:n omistukseen.
Sivuston yleisyydestä
Vuonna 2004 sivuston kautta tehtiin noin 40 % kaikista eroista, vuonna 2005 noin 69 % ja vuonna 2006 noin 79 %. Eromäärät ovat nousseet vuosittain. Vuonna 2004 sivuston kautta erosi noin 10 500 ja vuonna 2008 noin 47 300 henkilöä. Kokonaiserojen määrä vuonna 2008 oli 52 203, joten palvelun osuudeksi tulee 90,7 %.
Sivusto saavutti sadantuhannen eroajan rajan vuoden 2008 helmikuussa, kaksisataatuhatta eroa tuli täyteen vuoden 2010 elokuussa , kolmesataatuhatta eroa saavutettiin vuoden 2011 joulukuussa ja neljäsataatuhatta vuoden 2013 joulukuussa.
Lokakuussa 2017 palvelua oli käyttänyt 600 000 suomalaista, eli 11 % maan väestöstä.
TKL-jupakka
Syksyllä 2004 vapaa-ajattelijat päättivät mainostaa sivustoa Tampereen kaupungin liikennelaitoksen (TKL, nyk. Tampereen Kaupunkiliikenne Liikelaitos) busseissa. TKL:n toimitusjohtaja kielsi mainoksen, ja vapaa-ajattelijat veivät asian eteenpäin ensin TKL:n johtokunnalle ja sitten kaupunginhallitukselle. Näiden kielteisten päätösten jälkeen asia meni hallinto-oikeuteen, joka äänin 2–1 piti mainoskiellon voimassa. Korkein hallinto-oikeus antoi asiassa päätöksen joulukuussa 2006 ja pysytti hallinto-oikeuden päätöksen lopputuloksen. Korkein hallinto-oikeus totesi enemmittä perusteluitta, että yhdenvertaisuusperiaatetta ei ole rikottu.
VRK-jupakka
Syksyllä 2006 vapaa-ajattelijat suunnittelivat mainoskirjeitä juuri 18 vuotta täyttäville. Väestörekisterikeskus (VRK) kielsi osoitteiden myynnin tarkoitukseen. Aiemmin VRK oli kieltänyt osoitteiden myynnin rippileirien markkinointia varten, mutta toisaalta luovuttanut osoitteita aatteelliseen mainontaan ainakin puolueille. Vapaa-ajattelijat valittivat VRK:n päätöksestä hallinto-oikeuteen marraskuussa 2006, joka ratkaisi asian maaliskuussa 2008.
Eroaminen sähköpostilla
Uusi uskonnonvapauslaki vaatii ilmoituksen uskontokunnasta eroamisesta olevan ”kirjallinen” mutta ei ”allekirjoitettu”. Uskontokunnista saa erota sähköpostilla, koska sähköposti täyttää kirjallisen muodon vaatimuksen.
Maistraatit kieltäytyivät aluksi hyväksymästä sähköpostieroja. Vapaa-ajattelijat kirjelmöivät asiasta sisäasiainministeriölle, joka suositteli maistraatteja hyväksymään sähköiset eroilmoitukset. Lähes kaikki maistraatit noudattivat ohjetta. Myöhemmin vapaa-ajattelijat kantelivat eduskunnan oikeusasiamiehelle kolmesta poikkeavasta maistraatista, jotka eivät noudattaneet suositusta; oikeusasiamies ratkaisi kantelun suosittelemalla yhtenäistä kantaa: ”Helsingin maistraatin tulkintaa – – voidaan pitää sääntelyn tarkoituksen valossa ahtaana. – – Helsingin maistraatti ei ole ylittänyt asiassa harkintavaltaansa. Pidän kuitenkin epätyydyttävänä sitä, että eri maistraateilla on erilainen käytäntö sähköposti-ilmoitusten hyväksymisessä.” Helsingin maistraatti muutti käytäntöään oikeusasiamiehen ratkaisun jälkeen, ja myöhemmin myös loput maistraatit. Sähköisiin eroilmoituksiin siirtymisen jälkeen eroakirkosta.fi-sivuston kautta eroaminen Helsingissä kaksinkertaistui.
Maistraateille jäi vielä eroa siinä, hyväksyvätkö ne eroilmoituksen suoraan lomakkeelta vai pitääkö eroajan käyttää omaa sähköpostiohjelmaa. Viimeksimainittu tapa on Tampereen vapaa-ajattelijoiden mukaan aiheuttanut monelle eroajalle vaikeuksia. Nykyään kaikki maistraatit hyväksyvät sähköiset eroilmoitukset suoraan eroakirkosta.fi-palvelusta. 1.1.2020 alkaen maistraattien tehtäviä koko Manner-Suomessa hoitaa Digi- ja väestötietovirasto. Muutos ei muuttanut palvelun toimintaa käyttäjän näkökulmasta.
Vastareaktioita
Kesäkuussa 2009 luterilainen kirkko avasi valtakunnallisen Liity kirkkoon -sivun. Vuoden 2009 aikana liity kirkkoon -sivua käytti vajaat 3 000 ihmistä. Vantaan seurakuntayhtymän mukaan vuonna 2005 tammi–lokakuussa heille oli tullut 50 jäsentä tällaisen liittymiskaavakkeen kautta ja vuoden 2006 aikana 70 jäsentä. Espoon seurakuntayhtymä saa vuosittain noin 500 jäsentä Internet-sivujensa kautta.
Elokuussa vuonna 2013 muun muassa Madventures-sarjasta tunnetut tv-juontajat Riku Rantala ja Tuomas Milonoff perustivat monipuolisen uskontovalikoiman tarjoavan liityhetikirkkoon.com -sivuston, jossa saattoi vaivattomasti liittyä lähes 40 eri uskontokuntaan, mukaan lukien rastafarilaisuus, Jehovan todistajat, taolaisuus, islam, druidismi, buddhalaisuus ja amissit. Kirkko ja kaupunki -lehden mukaan sivusto keräsi heti perustamisensa jälkeen vain kahdessa päivässä yhteensä yli 23 000 eri uskonto- ja kirkkokuntiin liittynyttä, joiden keskuudessa suosituimpia uskontokuntia olivat anglikaaninen kirkko, rastafariliike ja Jehovan todistajat. Myöhemmässä vaiheessa liittymistä evankelis-luterilaiseen kirkkoon tarjottiin tälläkin sivustolla ensisijaisena. Sivuston tavoitteeksi sen perustajat kertoivat muun muassa evankelis-luterilainen kirkon valtaamisen avarakatseisille ihmisille.
Tietoturva
Eroakirkosta.fi ei tallenna eroajien nimiä eikä henkilötunnuksia. Sen sijaan muuta dataa voidaan myöhemmin käyttää tilastotieteellisiin tiedotteisiin, joissa kerrotaan esimerkiksi eroamisen lisääntymisestä tietyssä kunnassa.
Sekä yhteys käyttäjältä palveluun että palvelusta maistraattiin ovat salattuja. Palvelun tietoturvaa pidettiin ennen vuotta 2008 puutteellisena, koska tiedot syötettiin palveluun suojaamattomalla sivulla. Palvelussa otettiin käyttöön HTTPS-salaus 7. joulukuuta 2008.
Leonard Pennario
Leonard Pennario (9. heinäkuuta 1924 – 27. kesäkuuta 2008) oli yhdysvaltalainen pianisti. Hän syntyi Buffalossa, New Yorkin osavaltiossa, mutta asui suurimman osan elämästään Los Angelesissa.
Grammy-palkittu Pennario jatkoi esiintymis- ja levytysuraansa 1990-luvun loppupuolelle saakka. Hänen ammattiuransa kesti näin ollen kaikkiaan yli kuuden vuosikymmenen ajan. Hänelle myönnetiin paikka Buffalo Music Hall of Famesta vuonna 2007.
Joy Page
Joy(ce) Ann Page, alun perin Paige (9. marraskuuta 1924 – 18. huhtikuuta 2008) oli yhdysvaltalainen näyttelijä. Hänen tunnetuin roolinsa oli Annina Brandel elokuvassa Casablanca (1942). Hänellä on äitinsä puolelta venäjänjuutalaisia sukujuuria.
Pagen isä oli mykkäelokuvanäyttelijä Don Alvarado ja äiti Ann Boyar. Tyttärensä ollessa 5-vuotias vanhemmat erosivat, ja vuonna 1936 äiti meni uusiin naimisiin Warner Bros. -johtaja Jack Warnerin kanssa.
Casablancaan sisältyy ainoa esiintyminen, jonka Page teki Warner Bros.ille. Hän kuitenkin jatkoi uraansa muissa elokuvissa ja esiintyi myös televisiossa. Hän oli vuosina 1945–1970 naimisissa William T. Orrin kanssa, ja parille syntyi kolme lasta.
Bohicon
Bohicon on kunta ja kaupunkimainen taajama Beninissä, Zoun departementissa. Kunnassa on 172 000 asukasta, sen kaksi arrondissementtia kattavassa keskustaajamassa 94 000.
Bobiconissa vallitsee trooppinen ilmasto, johon kuuluu kaksi sadekautta (huhtikuusta kesäkuuhun ja syyskuusta marraskuuhun) ja niiden välissä kaksi kuivaa kautta. Vuoden viilein kuukausi on elokuu, jolloin lämpötilat vaihtelevat 25 °C ja 32 °C välillä. Kuivinta ja lämpimintä on tammikuusta maaliskuuhun, lämpötila yli 34 °C. Kavillisuus ei ole sademetsää vaan lähinnä savannia. Paikoin on noin puolen hehtaarin pyhiä metsiä, jotka on säästetty alueella yleisesti harjoitettavalta kaskiviljelyltä.
Asukkaista suurin etninen ryhmä on fonit, joita on 93 prosenttia. Muita ryhmiä ovat jorubat (4,6%), adjat (1,4%) ja barbat (0,1 %). Voodoo on yleisin uskonto, ja moniavioisuus on varsinkin aiemmin ollut yleistä.
Daniel Carlsson
thumb|Daniel Carlsson vuoden 2005 Argentiinan rallissa. Daniel Carlsson (s. 29. kesäkuuta 1976) on ruotsalainen rallikuljettaja.
Arvi Oksala
Arvid (Arvi) Adiel Oksala, vuoteen 1906 Tapper (2. tammikuuta 1891 Jyväskylä – 23. heinäkuuta 1949 Helsinki) oli suomalainen uittoon ja lauttaukseen erikoistunut diplomi-insinööri sekä kokoomuslainen poliitikko ja kansanedustaja, joka toimi Suomen puolustusministerinä viisi vuotta 1930-luvulla.
Ptolemais
Ptolemais voi viitata seuraaviin antiikin aikaisiin paikkoihin:
Arvi Oksala
Oksalan vanhemmat olivat liikemies Sakari Tapper ja Maria Oksanen ja puoliso vuodesta 1917 Xenia Thekla Feldmann. Lääkäri, professori Arvo Oksala oli heidän poikansa.
Oksala kirjoitti ylioppilaaksi Heinolan lukiosta 1910 ja valmistui diplomi-insinööriksi 1914. Ennen poliittista uraansa hän toimi apulais- ja osastoinsinöörinä rautatierakennuksilla 1914–1916 ja 1918–1919, Ahvenanmaan linnoitustöissä 1916–1917 sekä Metsähallituksen palveluksessa 1919–1920. Lauttauskalusto Oy-nimisen yhtiön toimitusjohtajana 1920–1937 toimiessaan hän oli samalla Jänisjärven lauttaus- ja Salmin uittoyhdistyksen uittopäällikkö 1922–1937.
Oksala julkaisi käsikirjan Uitto ja lauttaus sekä uittorakenteet 1926, joka ilmestyi uusittuna nimellä Uittoteknologia vuonna 1936. Sahateollisuuskoulun uittoteknologian opettajana Oksala toimi 1924–1932 ja Suomen Uittajainyhdistyksen puheenjohtajana vuodesta 1928. Suomen Puunjalostusteollisuuden keskusliiton yliasiamies hänestä tuli 1937 ja Keskuskauppakamarin asiamies 1940. Oksala oli myös Suomen ja Venäjän välisen rajauittokomitean jäsen 1920–1922 ja kuului moniin muihinkin valtiollisiin komiteoihin ja neuvottelukuntiin.
Oksala toimi Sortavalan kaupunginvaltuustossa ja -hallituksessa 1926–1936, eduskuntaan hänet valittiin 1930 Viipurin vaalipiiristä. Puolustusministerinä Oksala toimi Kivimäen ja Kallion IV hallituksissa vuosina 1932–1937. Oksala kuoli kesken kansanedustajakauttaan kesällä 1949 ja hänen tilalleen eduskuntaan nousi Jussi Saukkonen.
Keith Gardner
Keith Alvin Saint Hope Gardner (6. syyskuuta 1929 – 25. toukokuuta 2012 Livingston, New Jersey, Yhdysvallat ) oli jamaikalainen yleisurheilija ja olympiamitalisti, joka kilpaili pikajuoksussa.
Gardner oli mukana Länsi-Intian liittovaltion pronssia voittaneessa 4 × 400 metrin viestijoukkueessa Rooman kesäolympialaisissa 1960. Samoissa kisoissa hän sijoittui 110 metrin aitajuoksussa viidenneksi. Melbournessa 1956 Gardner kilpaili 100 metrin juoksussa, 110 metrin aitajuoksussa ja 4 × 400 metrin viestijuoksussa. Pan-Amerikan kisoista Gardner saavutti Jamaikaa edustaen vuonna 1955 hopeaa 110 metrin aitajuoksusta ja 4 × 400 metrin viestistä.
Norman Painting
Norman George Painting OBE (23. huhtikuuta 1924 – 29. lokakuuta 2009) oli brittiläinen näyttelijä. Hän esiintyi vuodesta 1950 kuolemaansa saakka Phil Archerin roolissa radion saippusarjassa The Archers.
Painting on valmistunut Birminghamin yliopistosta ja Oxfordin Christ Churchista.
Asaf Halet Çelebi
Asaf Halet Çelebi (1907 Konstantinopoli, Turkki – 1958 Istanbul, Turkki) oli turkkilainen runoilija. Hän on surrealisti ja modernin turkkilaisen kirjallisuuden merkittävä hahmo.
Espanjan Grand Prix 1969
Espanjan Grand Prix 1969 oli Formula 1 -sarjan osakilpailu, joka ajettiin 4. toukokuuta 1969 Circuit de Montjuïc -radalla. Kilpailun voitti Jackie Stewart. Ensimmäistä kertaa voittaja voitti toiseksi ajaneen kahdella kierroksella. Toisen kerran näin kävi Australian Grand Prix'ssa 1995.
Limo
Limo voi tarkoittaa muun muassa seuraavia asioita:
Thessalonikan kuningaskunta
Thessalonikan kuningaskunta oli lyhytikäinen ristiretkivaltio, joka muodostettiin neljännen ristiretken jälkeen vuonna 1204. Thessalonikan kuningaskunta sijaitsi nykyisten Kreikan ja Turkin alueella, vaikkakaan kuningaskunnan rajoja ei koskaan tarkkaan määritelty jatkuvien sotien vuoksi. Kuningaskunta sai nimensä kreikkalaisesta Thessalonikin kaupungista. Kuningaskunnan olemassaolo päättyi vuonna 1224, jolloin Epeiroksen despotaatti valloitti sen ja liitti itseensä.
George Thorogood
George Lawrence Thorogood (s. 24. helmikuuta 1950, Wilmington, Delaware) on yhdysvaltalainen muusikko, laulaja ja säveltäjä. Hän on The Destroyers -yhtyeen kanssa julkaissut yhteensä 23 albumia, joista uusin, 2120 South Michigan Ave., julkaistiin heinäkuussa 2011. Hänen singlejulkaisujaan on muiden muassa Bad to the Bone.
Thorogood on ollut naimisissa Marla Radermanin kanssa 16. heinäkuuta 1985 lähtien. Heillä on yksi lapsi.
B-vitamiini
B-vitamiinit ovat vesiliukoisia vitamiineja, joihin kuuluvat:
Aikaisemmin on B-vitamiineiksi nimitetty myös seuraavia aineita, joita nykyisin ei enää lueta vitamiineihin kuuluviksi :
Mikroilmasto
Mikroilmasto on pienen alueen paikallinen ilmasto, jota kuvataan säämuuttujista (lämpötila, sademäärä, tuulen nopeus ja suunta, ilman kosteus jne.) lasketuilla pitkän ajan keski- ja ääriarvoilla.
Tarkastelualue on meteorologien kielenkäytössä mikä tahansa yhtenäinen pienehkö alue (koivumetsän mikroilmasto, takapihan mikroilmasto, jalkapallokentän mikroilmasto). Rakennustekniikassa voidaan puhua umpinaisten tilojen ilman tilasta ja jopa yksittäisen seinän mikroilmastosta. Biologiassa puolestaan voidaan puhua puun latvuksen eri osissa vallitsevasta mikroilmastosta.
Mikroilmaston vaikuttavia tekijöitä ovat
Lumipeitteen syvyys ja sen pysyvyys, veden kertyminen, tuulisuus, ja paikalliset lämpöolot voivat vaihdella maaston kohdan mukaan paljonkin. Paljaat kalliot varastoivat lämpöä päivän aikana, avoimen alueen laidalla tuulee enemmän, meren läheisyys voi aiheuttaa pärskeitä jne.
Puutarhurit käyttävät hyväkseen tietoa mikroilmastosta sijoittelemalla arkoja kasveja suotuisiin paikkoihin sekä muokkaamalla olosuhteita esimerkiksi tuulensuojien ja kohopenkkien avulla tai parantamalla maaperän lämmönjohtokykyä.
Jotta eri säähavaintoasemilla tehtävät havainnot olisivat vertailukelpoisia ja edustaisvat paikkakuntien eikä mikroilmastojen välisiä eroja, Maailman ilmatieteen järjestö WMO on suosittanut, että säähavaintoasemat sijoitetaan mahdollisimman samanlaisiin olosuhteisiin (ruohokentälle, tasainen maasto, lämpömittarit valkeaksi maalattuun kojuun, sadepöntön etäisyys puista vähintään puun korkeus ja niin edelleen).
Kiva (seremoniahuone)
thumb|250px|Kiva Mesa Verden muinaisessa pueblorakennelmassa.
Kivat olivat lounaisen Yhdysvaltain pueblointiaanien keskuksiinsa rakentamia pyöreitä, puoliksi maanalaisia seremoniahuoneita. Kivoja ja niiden tyyppisiä huoneita rakensivat muun muassa anasazi-, mogollon- ja hohokam-kulttuurien intiaanit. Kiva on iso ja pyöreäreunainen, tiiliseinäinen kuoppa, jossa on ollut hirsikatto. Kivan keskellä on pidetty tulta. Kivoissa tehtiin ilmeisesti taikuuksia. Myöhempien pueblointiaanien perinteistä päätellen kivassa saivat olla vain miehet ja pojat. Useissa kivoissa oli lattiassa aukko, sipapu, josta esi-isien ehkä uskottiin voivan nousta manalasta. Uskotaan kivan merkityksen muuntuneen ajan kuluessa uusien uskonnollisten vaikutteiden levitessä pueblojen alueella. Noin 1250 alueella alkoi levitä kachina-henkiin perustuva uskonto.
Intiaanit rakensivat niitä kennomaisiin pueblorakennelmiinsa muun muassa muun muassa Chacon kanjonissa, Lounais-Yhdysvaltain New Mexicossa. Esimerkiksi anasazin piirissä jokaisella Chacon kanjonin asuinpaikalla oli kiva, isoimmassa asuinpaikassa "Pueblo Bonitossa" oli 39 kivaa. Niistä kaksi oli suurta. Kivat ovat vanhimpien tunnettujen Pohjois-Amerikan muinaisjäännösten joukossa.
Kivojen arkkitehtuuri kehittyi ja niitä rakennettiin myös maan päälle ja tornimaisiksikin, ja ne saattoivat olla avaimenreiän muotoisia niin kuin Mesa Verdeessä. Sodassa kivan polttamisella oli voimakas uskonnollinen merkitys.
Monet kivat hylättiin, kun kuivuus ajoi intiaanit pois alueelta. Kivojen rakentajina pidetään anasazeja. thumb|260px|left|Kivat, Chacon kanjoni.
2502 Nummela
2502 Nummela on tähtitieteilijä Yrjö Väisälän vuonna 1943 löytämä asteroidi eli pikkuplaneetta. Sen nimi viittaa Vihdin Nummelaan ja siellä sijaitsevaan normaaliperusviivaan, joka on Geodeettisen laitoksen rakentama, kansainvälisesti merkittävä mittauslinja.
Nummelan likimääräinen läpimitta on 20 kilometriä. Kohde sijaitsee Auringosta suunnilleen 2,93 kertaa niin kaukana kuin Maa, ja sen kierros Auringon ympäri kestää noin 5 vuotta.
Matti Montonen
Matti Montonen (1842–1901) oli suomalainen maanviljelijä ja valtiopäivämies.
Talollinen Matti Montonen Kaukolasta oli talonpoikaissäädyssä Käkisalmen tuomiokunnan edustaja valtiopäivillä 1877–1878. Hän oli säädyn yksityisen valitusvaliokunnan jäsen.
Colleen Atwood
Colleen Atwood (s. 25. syyskuuta 1948 Yakima, Washington, Yhdysvallat) on yhdysvaltalainen pukusuunnittelija. Hän on voittanut parhaan puvustuksen Oscar-palkinnon neljä kertaa elokuvista Chicago (2002), Geishan muistelmat (2005), Liisa Ihmemaassa (2010) ja Ihmeotukset ja niiden olinpaikat (2016). Lisäksi hän on saanut yhdeksän saman kategorian Oscar-ehdokkuutta.
Atwood on myös voittanut kolme kertaa parhaan puvustuksen Bafta-palkinnon elokuvista Päätön ratsumies (1999), Geishan muistelmat (2005) ja Liisa Ihmemaassa (2010).
Atwood on tehnyt useasti yhteistyötä elokuvaohjaajien Tim Burtonin, Rob Marshallin ja Jonathan Demmen kanssa.
Darth Vader
Hahmo esiintyi kaikissa alkuperäisen trilogian ja esiosatrilogian elokuvissa. Hän on myös merkittävänä hahmona televisiosarjoissa, videopeleissä, romaaneissa ja sarjakuvissa. Hän oli alun perin jedi, jonka ennustettiin tuovan tasapainon Voimaan, mutta kääntyikin Voiman pimeälle puolelle ja palvelee Galaktisessa Imperiumissa sith-mestarinsa Palpatinen (tunnettu myös nimellä Darth Sidious) oikeana kätenä. Hän on myös Luke Skywalkerin ja prinsessa Leia Organan isä ja Kylo Renin isoisä.
Alkuperäinen trilogia
Elokuvassa Imperiumin vastaisku, joka sijoittuu aikaan kolme vuotta myöhemmin, Vader johtaa Imperiumin avaruuslaivastoa etsien kapinallisia. Kun yksi luotaindroideista saa selville kapinallisten piileskelevän jääplaneetta Hothilla, Vader johtaa hyökkäystä sinne, mutta kapinalliset pääsevät pakoon. Pian tämän jälkeen keisari ottaa yhteyden Vaderiin, ja varoittaa Luke Skywalkerin olevan uhka Imperiumille ja että tästä ei saisi tulla jediä. Vader ehdotti, että Luke voitaisiin käännyttää Voiman pimeälle puolelle merkittäväksi liittolaiseksi, mihin keisari suostui. Vader kiristää sopimuksella Pilvikaupungin käskynhaltijan Lando Calrissianin auttamaan häntä Hanin, Leia, Chewbaccan, C-3PO:n ja R2-D2:n vangitsemisessa tehdäkseen heistän syötin, jolla saisi houkuteltua Dagobahissa jedimestari Yodan luona oleilevan Luken paikalle. Hän kiduttaa Hania, jäädyttää tämän karboniittiin ja luovuttaa hänet palkkionmetsästäjä Boba Fettille, mutta Calrissian päättää salaa vapauttaa Leian, Chewbaccan ja droidit. Kuten Vader oli toivonutkin, Luke saapuu Pilvikaupunkiin pelastamaan ystävänsä, jolloin Vader kohtaa Luken valosapelitaistelussa, joka päättyy kun hän katkaisee Luken toisen käden ja paljastaa olevansa Luken isä. Hän yrittää houkutella Luken puolelleen, jotta he voisivat "hallita galaksia isänä ja poikana". Kauhistunut Luke päättää paeta ja pudottautuu Pilvikaupungin reaktoriytimeen ja ystäviensä avustuksella pelastautuu Millennium Falconille. Tähtihävittäjällä ollessaan Vader ottaa Lukeen telepaattisen yhteyden painostaen Lukea sanoen, että pimeälle puolelle liittyminen on hänen kohtalonsa.
thumb|300px|[[Luke Skywalker ja Darth Vader]] Elokuvassa Jedin paluu, vuosi edellisen elokuvan tapahtumien jälkeen, Vader saapuu keskeneräiselle toiselle Kuolontähdelle. Hän kertoo taisteluaseman komentajalle, moffi Jerjerrodille, että Kuolontähden rakennustyöt on saatava etenemään nopeammin. Myöhemmin keisari Palpatine saapuu henkilökohtaisesti paikalle, ja on varma että hän ja Vader saavat houkuteltua Luken pimeälle puolelle.
Luke antautuu Vaderille luottaen uskoonsa voivansa käännyttää tämän takaisin Voiman valoisalle puolelle. Vader vie poikansa Kuolontähdelle keisarin luokse, joka yrittää manipuloida Luken pimeälle puolelle. Isän ja pojan välillä alkaa uusi valosapelitaistelu, jonka aikana Vader jälleen lukee Luken ajatuksia ja saa tietää Leian olevan Luken kaksoisisar ja uhkaa käännyttää tämän pimeälle puolelle Luken sijasta. Raivostunut Luke hyökkää isänsä kimppuun ja katkaisee tältä mekaanisen käden. Mutta hän ymmärtää, että muuttuisi Vaderin kaltaiseksi ja kieltäytyy keisarin käskystä tappaa Vader ja ottaa tämän paikka, julistaen olevansa jedi.
240px|thumb|left|Luke riisuu kuolemaisillaan olevan isänsä naamion. Raivostunut keisari miltei tappaa Luken. Luke anelee isäänsä pelastamaan hänet. Luken kärsimyksen seuraaminen katkaisee pimeän puoleen otteen Vaderiin, joka heittää lopulta mestarinsa Kuolemantähden reaktorikuiluun. Keisari kuitenkin vaurioitti kamppailussa hänen elintoimintojaan. Vader pyysi Lukea poistamaan kypärän, jotta voisi nähdä poikansa edes kerran omilla silmillään. Hän myönsi ennen kuolemaansa Luken olleen oikeassa siinä, että hänessä oli vielä hyvyyttä. Luke pakenee pian räjähtävältä Kuolemantähdeltä mukanaan isänsä ruumis, jolle hän halusi osoittaa kunnioitusta polttohautaamalla tämän suurien jedimestareiden tapaan. Kapinallisten ja ewokien juhliessa Imperiumin kukistumista, Luke näki isänsä hengen Obi-Wanin ja Yodan henkien rinnalla.
Esiosatrilogia
Elokuvassa Tähtien sota: Episodi I – Pimeä uhka, Anakin esiintyy yhdeksänvuotiaana poikana, joka oli elänyt koko lapsuutensa orjana aavikkoplaneetta Tatooinella äitinsä Shmi Skywalkerin kanssa. Hän oli oikea ihmelapsi, koska hänellä ei ollut lainkaan isää vaan oli mahdollisesti saanut alkunsa Voimasta. Lisäksi hän oli lahjakas pilotti ja insinööri, ja hänellä oli "kyky nähdä asioita ennalta". Hän oli rakentanut itse oman protokolladroidin nimeltä C-3PO. Jedimestari Qui-Gon Jinn tapasi hänet tehtyään hätälaskun Tatooinelle. Havaittuaan Anakinin veressä epätavallisen suuren määrän midi-chloriaaneja (mikä mahdollisti Voiman käytön), Qui-Gon vakuuttui siitä, että Anakin olisi jedien ennustusten "Valittu", joka toisi tasapainon Voimaan. Anakin voittaa itsensä vapaaksi orjuudesta Boonta Eve Classic -rakettirekikisassa, mutta joutuu kuitenkin jättämään äitinsä orjuuteen. Qui-Gon vie hänet jedineuvoston eteen ja pyytää tälle jedikoulutusta, mutta he kieltäytyvät Anakinin tunteman pelon vuoksi. Elokuvan aikana Anakin tulee läheiseksi Padmé Amidalan, Naboon nuoren kuningattaren, kanssa. Naboon taistelun aikana, Anakin auttaa kukistamaan korruptoituneen Kauppaliiton tuhoamalla näiden komentoaluksen. Sithlordi Darth Maulin surmattua Qui-Gonin, Obi-Wan lupaa kouluttaa Anakinista jedin, mihin jedineuvosto vastentahtoisesti lopulta suostuu. Galaktisen tasavallan vastavalittu ylikansleri Palpatine haluaa ystävystyä pojan kanssa ja "lupaa seurata tämän uraa suurella mielenkiinnolla".
Elokuvassa Tähtien sota: Episodi III – Sithin kosto, joka sijoittuu kolme vuotta myöhemmin, Anakinista on tullut jediritari ja Kloonisotien sankari. Hän ja Obi-Wan yrittävät pelastaa kaapatun ylikansleri Palpatinen kenraali Grievousin alukselta. Anakin kohtaa valosapelitaistelussa kreivi Dookun ja lopulta tappaa hänet kylmäverisesti Palpatinen manipuloinnin vallassa. Palattuaan Coruscantille, hän saa tietää Padmén olevan raskaana. Seuraavana yönä Anakin näkee unen, jossa Padmé kuolee synnytykseen. Hän pelkää sen käyvän toteen samoin kuin näyt hänen äitinsä kuolemasta. Palpatine nimittää Anakinin jedineuvostoon ja syöttää hänelle uskomuksen saada täten jedimestarin arvonimen, mutta hänelle ei myönnetä jedimestarin arvonimeä, vaan hän saa epävirallisen tehtävän vakoilla Palpatinea.
Palpatinen käskyjen alaisena, Vader johtaa pataljoonan kloonisotilaita tappaakseen kaikki jeditemppeliin jääneet jedit. Sitten hän salamurhaa kaikki separatistien johtajat planeetta Mustafarilla. Siellä Vader tapaa yllätyksekseen Padmén, joka pyytää Anakinia lähtemään hänen kanssaan pois. Aluksessa piilotelleen Obi-Wanin astuessa näkyviin, vihastunut Vader syyttää vaimoaan petoksesta ja kuristaa häntä voimillaan Padmén lopulta tuupertuen maahan. Vader ja Obi-Wan käyvät valosapelitaisteluun vaarallisella planeetalla, joka päättyy lopulta Obi-Wanin jouduttua katkaisemaan entisen oppilaansa raajat. Vaderin keho luisuu rinteessä liian lähelle laavavirtaa ja syttyy tuleen. Obi-Wan ottaa Vaderin valosapelin ja jättää hänet kuolemaan.
Palpatine aistii oppilaansa olevan hädässä, saapuu pelastamaan Vaderin, vie tämän palaneen kehon korjattavaksi kyberneettisillä tekoraajoilla sekä mustalla haarniskalla, joka hänen yllään nähdään alkuperäisessä trilogiassa. Kuultuaan Palpatinelta valheellisen tiedon Padmén kuolleen hänen oman vihansa takia, Vader huutaa epätoivoisesti ja tuhoaa raivollaan koko leikkaushuoneen. Lopuksi hänet nähdään Palpatinen sekä nuoremman suurmoffi Tarkinin ohella katsomassa ensimmäisen Kuolemantähden rakennustöiden alkua.
Jatko-osatrilogia
Vaderin sulanut kypärä nähtiin lyhyesti Star Wars: The Force Awakensissä, kun Vaderin tyttärenpoika Kylo Ren puhui sille pitääkseen itsensä Voiman pimeällä puolella. Kypärä nähtiin myös elokuvassa Star Wars: The Rise of Skywalker Kylon yksityisessä huoneessa Steadfast-tähtihävittäjällä. Reyn ja Kylon etäältä Voimakaksitahoisuuden kautta käymä valosapelitaistelu kuitenkin tuhoaa pilarin, jonka päällä sitä säilytettiin. Elokuvassa myös paljastui, että ollessaan kypärän lähellä, Kylo oli kuullut päässään Vaderin äänen. Ääni kuului kuitenkin oikeasti kuolleista palanneelle Palpatinelle, joka oli sekä Vaderin äänen että Ensimmäisen ritarikunnan nukkehallitsijaksi luodun yksinvaltias Snoken kautta manipuloinut Kylon todellista minää, Ben Soloa, lähes koko tämän elämän ajan. Oikean Anakin Skywalkerin ääni kuitenkin puhuu muiden menneisyyden jedien ohella ja lainaa näiden ohella voimaansa Reylle taistelussa Palpatinea vastaan, sanoen ”Palauta tasapaino, Rey, kuten minä tein.”, ”Voima ympäröi sinua, Rey.” ja ”Anna sen nostaa sinut.”
Rogue One: A Star Wars Story
Vader esiintyy antologiaelokuvassa Rogue One: A Star Wars Story, James Earl Jonesin palatessa hänen ääninäyttelijäkseen ja Spencer Wildingin sekä Daniel Naprousin toimiessa hänen liikenäyttelijöinään. Imperiumin edistyneen asetutkimusosaston johtaja Orson Krennic saapuu tapaamaan Vaderia tämän henkilökohtaiseen linnoitukseen Mustafarilla. Krennic pyytää päästä keisarin puheille, koska Tarkin oli vienyt häneltä Kuolemantähden komentajuuden Jedhalla tehdyn asekokeen jälkeen. Vader kuitenkin kieltäytyy, käskien Krenniciä vain varmistamaan, ettei projekti ole vaarantunut enempää, ja jopa käyttää Voimaa uhkaillakseen tukehduttaa hänet. Scarifin taistelun lopussa, kun Kapinaliitto oli saanut Kuolemantähden piirustukset ja Tarkin oli määrännyt Scarifin tukikohdan tuhottavaksi, Vader hyökkäsi kapinallisten komentoalus Profundityyn. Hän tappaa valosapelilla sekä Voimaa käyttäen useita kapinallissotilaita. Piirustukset oli kuitenkin ehditty viedä telakoituneena olleelle Tantive IV:lle, joka pakenee paikalta.
Animaatiot
Vuoden 2008 animaatioelokuvassa Star Wars: The Clone Wars ja sitä seuraavassa animaatiosarjassa, jediritari Anakin Skywalker ottaa itselleen padawanin, Ahsoka Tanon. Kaksikko kokee monia seikkailuja, kuten Jabba the Huttin pojan pelastamisen separatisteilta. Padawanin kouluttamisen vastuu auttaa Anakinia tulemaan paremmaksi johtajaksi ja viisaammaksi mieheksi. Sarjan aikana Anakin näkee myös kryptisen näyn tulevaisuudestaan Darth Vaderina ja alkaa itsekin menettää uskoaan jedineuvostoon, kun Ahsoka viidennen kauden lopussa eroaa jediritarikunnasta. Seitsemännen ja viimeisen tuotantokauden lopussa juuri ennen kuin hän ja Obi-Wan lähtevät pelastamaan Palpatinea, Anakin kohtaa jälleen Ahsokan ja lähettää osan 501. legioonan sotilaista komentaja Rexin johtamana ”332. komppaniana” auttamaan Ahsokaa Mandaloren piirityksessä ja Maulin vangitsemisessa. Vaikka Maul saatiin kiinni, käsky 66 pakotti Ahsokan ja Rexin vapauttamaan Maulin ja lavastamaan omat kuolemansa, kun muut kloonisotilaat kuolivat pakkolaskussa tuntemattomaan kuuhun. Sarjan viimeisessä kohtauksessa Darth Vader, Imperiumin iskusotilaat, lumisotilaat ja luotaindroidit löytävät 332. komppanian taisteluristeilijän hylyn sekä sotilaiden haudat, Vaderin löytäessä toisen Ahsokan valosapeleista ja olettaessa täten entisen padawaninsa kuolleen.
Darth Vader esiintyy sarjassa Star Wars Rebels. Sarjan seuratessa Kapinaliiton varhaisia päiviä, Vader lähettää useita inkvisiittoreita metsästämään ja tuhoamaan galaksista viimeisetkin jedit. Suurinkvisiittorin kuoltua hän itse saapuu Lothalille ja saa tietää Ahsoka olevan elossa ja liittyneen kapinallisten joukkoon, lähettäen inkvisiittori Viidennen veljen jahtamaan tätä ja Seitsemännen sisaren liittyessä jahtiin pian tämän jälkeen. Toisen tuotantokauden lopussa, kun Ahsoka, Kanan Jarrus, Ezra Bridger ja Maul kukistavat Malachorilla Seitsemännen sisaren, Viidennen veljen ja Kahdeksannen veljen, Vader itse saapuu planeetalle ja kohtaa valosapelitaistelussa Ahsokan. Kanan ja Ezra pakenevat temppelin aseen voimanlähteenä toimiva sith-holokron mukanaan ennen temppelin räjähtämistä. Vader selvisi, mutta Ahsoka oli kadonnut.
Legends
Darth Vader on esiintynyt useita kertoja Tähtien sodan oheismateriaalissa.
Alan Dean Fosterin kirjoittamassa kirjassa Mustan lordin paluu vuodelta 1979 Vader kohtaa Luke Skywalkerin suoplaneetta Mimbanilla. He joutuvat kaksintaisteluun, jonka päätteeksi Vader menettää oikean kätensä ja kestävyytensä äärirajoilla putoaa syvään kaivoon. Hän kuitenkin selviytyy hengissä ja pakenee planeetalta.
Vaderin merkittävin tehtävä keisarin palvelijana oli tappaa käskystä 66 selviytyneet jedit. Hän tappoi tai vammautti uransa varrella monia merkittäviä jedejä, kuten Roan Shrynen, Bol Chatakin, Echuu Shen-Jonin, ”Mustana naisena” tunnetun An’ya Kuron sekä Empatojayos Brandin. Tarinassa Star Wars: Purge, joka sijoittuu muutamia kuukausia Sithin koston tapahtumien jälkeen, Vader saa selville, että joukko käskystä 66 selviytyneitä jedimestareita on kokoontunut Kessel-planeetalle. Hän saapuu kokoukseen ja surmaa useita jedejä, ennen kuin Palpatinen lähettämä iskusotilasrykmentti tappaa loputkin jedeistä.
The Last of the Jedi -kirjasarjan ensimmäisessä osassa Darth Vader värvää nuoren Boba Fettin ja ”inkvisiittori” Malorumin tutkimaan Padmé Amidalan kuolemaa.
Vuonna 1996 aloitetussa Shadows of the Empire -multimediaprojektissa, jota varten tehtiin romaani, sarjakuva, soundtrack, videopeli sekä toimintafiguureja, Musta aurinko -nimistä rikollisjärjestöä johtava prinssi Xizor yrittää tuhota Vaderin maineen keisarin silmissä. Xizor inhoaa Vaderia, sillä Vader perusti Xizorin kotiplaneetalla biologisia aseita kehittäneen laboratorion, josta karannut virus saastutti erään kaupungin. Vader määräsi kaupungin ja sen asukkaat tuhottaviksi, ja seuranneessa verilöylyssä kuoli muiden muassa Xizorin perhe. Xizorin suunnitelma epäonnistuu lopulta ja Vader murhaa hänet.
Ryan Benjaminin piirtämässä ja Scott Allien käsikirjoittamassa tarinassa Star Wars Empire: Petos sithejä inhoavista keisarillisista upseereista koostuva salaliitto – johtajanaan petollinen suurmoffi Trachta – yrittää murhata Palpatinen ja Vaderin. Samaan aikaan keisari lähettää Vaderin Dargulli-planeetalle, jossa huhutaan asuvan jediritari. Vader lähtee Dargulliin, mutta tarinan varrella salaliittolaiset yrittävät tappaa hänet muiden muassa avaruusalukseen asennetulla pommilla. Vader kuitenkin selviytyy hengissä murhayrityksistä, surmaa Dargullissa asuvan jedin sekä tappaa salaliittolaiset.
Sithin koston sarjakuvaversio sisältää kaksi Vaderista kertovaa sarjakuvaa, jotka esiintyivät Yhdysvalloissa Star Wars: Empire -lehdessä. Näistä ensimmäinen, Raakalaisten sydän, sijoittuu suoraan Uuden toivon jälkeen. Siinä Vader onnistuu TIE-hävittäjällään pakenemaan Kuolemantähden tuhoa ja vetäytyy savannien peittämälle Vaal-planeetalle, jossa on syrjäinen keisarillinen rajavartioasema. Hän kuitenkin joutuu taistelemaan planeetan villieläimiä vastaan. Toinen tarina, Kohde: Vader, sijoittuu hieman ennen Imperiumin vastaiskua. Siinä Vader saapuu asteroidilla sijaitsevaan kaupunkiin saadakseen selville Kuolemantähden tuhonneen kapinallisen henkilöllisyyden, mutta joutuu salamurhayrityksen kohteeksi. Hän tappaa salamurhaajat ja poistuu asteroidilta.
Endorin taistelun jälkeen Imperiumi kieltäytyi uskomasta, että Vader olisi tappanut Palpatinen. Yleisesti uskottiin, että Luke Skywalker tappoi Palpatinen, ja että Vader kuoli puolustaessaan keisaria. Kun Palpatine palasi kuusi vuotta Endorin taistelun jälkeen kloonina, keisari paljasti alamaisilleen totuuden Vaderista. Tästä lähtien keisarilliset alkoivat pitää Darth Vaderia imperiumin historian suurimpana petturina.
Brad Lambert
Brad Lambert (s. 19. joulukuuta 2003 Lahti) on suomalais-kanadalainen jääkiekkoilija, joka edustaa AHL-seura Manitoba Moosea ja on pelipaikaltaan keskushyökkääjä tai oikea laitahyökkääjä. Häntä pidetään yleisesti yhtenä ikäluokkansa lupaavimmista pelaajista. Syksyllä 2022 Lambert solmi NHL-sopimuksen Winnipeg Jetsin kanssa.
Darth Vader
Luonteenpiirteitä
Jedin paluussa Obi-Wan Kenobin haamu sanoo Luke Skywalkerille Vaderin olevan ”enemmän kone kuin ihminen” sekä ”kieroutunut ja paha”. Vader oli myös hyvin temperamenttinen ja saattoi raivostuessaan kuristaa hengiltä keisarillisessa avaruuslaivastossa palvelleita upseereja. Tässä on nähty yhteyksiä muun muassa autoritaarisuuteen, itsevaltiuteen ja samalla oikeudenmukaisuuteen. Jedin paluun aikana Vaderin luonteessa tapahtuu muutos, kun hän asettuu vastustamaan keisaria tämän hyökättyä Luken kimppuun. Vader toteaa elokuvan lopussa Luken olleen oikeassa sanoessaan hänessä olevan vielä hyvyyttä jäljellä.
Brad Lambert
Junioriura
Lambert on Pelicansin kasvatti. Hän aloitti luistelun kaksivuotiaana. Lambert on pelannut koko elämänsä Suomessa, lukuun ottamatta kautta 2015–2016. Silloin hän pelasi SBAAHL-sarjassa Saskatoon Generals Bantamin AA-joukkueessa yhden ottelun. Kaudella 2017–2018 Lambert pelasi Pelicansin C-nuorissa vain 14-vuotiaana. Hän oli C-nuorten SM-karsintasarjassa tehoilla 28+19=47 joukkueen paras pistemies ja maalintekijä. Koko C-nuorten SM-karsinnoissa Lambert oli neljänneksi paras maalintekijä Ässien Thomas Hölsömäen ja TPS:n Niki Korpialhon kanssa.
Kaudella 2018–2019 Lambert pelasi Pelicansin C-, B- ja A-nuorissa. Hän oli 15-vuotiaana koko A-nuorten SM-liigan kauden nuorin pelaaja ja oli peräti kuusi vuotta vanhimpia pelaajia nuorempi. Lambert teki A-nuorissa 17 runkosarjaottelussa tehot 2+9=11 ja kymmenessä pudotuspeliottelussa tehot 1+1=2.
HIFK:n kautta SM-liigaan
Toukokuussa 2019 Lambert teki 1+2-vuotisen SM-liigasopimuksen Helsingin IFK:n kanssa. Hän kommentoi itse siirtoaan Etelä-Suomen Sanomille näin:
Lambert aloitti kauden 2019–2020 HIFK:n A-nuorissa. Hänet valittiin nuorten SM-liigan lokakuun kuukauden pelaajaksi. Huhtikuussa 2020 Lambert käytti hänen sopimuksessaan olleen option ja teki HIFK:n kanssa kaksivuotisen jatkosopimuksen. Vielä saman kuun lopussa hän käytti kuitenkin optionsa siirtyä pois HIFK:sta ja teki toukokuussa kaksivuotisen sopimuksen JYPin kanssa.
Disneyn ihmeellinen maailma
Disneyn ihmeellinen maailma on yhdysvaltalainen Emmy-palkittu televisiosarja, jossa esitetään useita eri Disneyn alkuperäisiä ja aikaisemmin esittämättömiä lyhytanimaatioita ja elokuvia. Sarjaa esitettiin ensi kerran 27. lokakuuta 1954 Yhdysvalloissa nimellä Disneyland, jonka jälkeen sarjan nimi on vaihdellut useaan kertaan. Sarjan alkuvaiheessa ohjelman isäntänä toimivat Walt Disney vuosien 1954–1966 aikana ja hänen jälkeensä Michael Eisner 1986–2005 aikana, jolloin hän toimi myös The Walt Disney Companyn toimitusjohtajana.
Brad Lambert
Maajoukkueura
Lambert pelasi alle 20-vuotiaiden maailmanmestaruuskilpailuissa vuosina 2021, 2022 ja 2023, joista vuoden 2022 turnaus päättyi hopeaan ja vuoden 2021 turnaus pronssiin. Joulukuussa 2021 käynnistyneessä turnauksessa hänet valittiin Saksaa vastaan pelatun avausottelun päätteeksi Suomen ottelun parhaaksi pelaajaksi. Turnaus kuitenkin keskeytettiin useassa joukkueessa ilmenneiden koronavirustartojen vuoksi ja se pelattiin uudelleen elokuussa 2022.
Darth Vader
Tausta
Darth Vaderia esitti alkuperäisessä trilogiassa englantilainen kehonrakentaja ja näyttelijä David Prowse, mutta hahmon äänenä toimi James Earl Jones. Imperiumin vastaiskussa ja Jedin paluussa olevissa valomiekkailukohtauksissa esiintyi olympiatason miekkailija ja näyttelijä Bob Anderson, joka yritti opettaa Prowsea miekkailemaan, ja kun ei siinä onnistunut, suoritti miekkailukohtaukset itse, vaikka oli Prowsea lyhyempi. Uuden toivon kuvausten aikana Prowselle ei kerrottu, että hänen vuorosanansa äänitettäisiin uudelleen eri näyttelijällä. Niinpä hän lausui kaikki Vaderin vuorosanat turhaan. Lucas selitti syyksi sen, ettei Prowsen puhuma maalaismurre sopisi Vaderille. Prinsessa Leian näyttelijä Carrie Fisher antoikin Prowselle lempinimen ”Darth Farmer”. Uudessa trilogiassa Jake Lloyd esittää Anakinia lapsena ja Hayden Christensen näytteli nuorta Anakinia. Jedin paluun loppukohtauksessa Anakinin henkeä näytteli alun perin Sebastian Shaw.
Disneyn ihmeellinen maailma
Disneyn ihmeellisestä maailmasta on esitetty vuodesta 1954 lähtien yli 770 jaksoa, jonka myötä siitä on tullut toiseksi pisimpään esitetty päiväohjelma Hallmark Hall of Famen jälkeen, jota on esitetty 280 jaksoa.
Brad Lambert
Maajoukkueura
Lambert pelasi myös alle 18-vuotiaiden maailmanmestaruuskilpailuissa vuonna 2021 sekä Hlinka Gretzky Cupissa vuonna 2019. Hän teki jälkimmäisessä turnauksessa hattutempun alkulohkon ottelussa Sveitsiä vastaan. Lambert pelasi myös World U-17 Hockey Challengessa vuonna 2019 ja Euroopan nuorten olympiafestivaaleilla, jolloin Suomi saavutti pronssia ja Lambert valittiin turnauksen parhaaksi hyökkääjäksi. Yhteensä Lambert on pelannut 38 nuorten ja 40 poikien maaottelua.
Darth Vader
Tausta
Vaderista tuli välittömästi Uuden toivon ilmestyttyä suorastaan ikoni. Useimmat pitävät Vaderia ”pahuuden ruumiillistumana” ja Tähtien sodan pääkonnana, vaikka sarjan todellinen roisto onkin keisari Palpatine. Joka tapauksessa Vader on kaikkien aikojen tunnetuimpia elokuvaroistoja ja fiktiivisiä henkilöitä. American Film Institute valitsi Vaderin kaikkien aikojen kolmanneksi suurimmaksi elokuvaroistoksi.